# 

# Saeimas Tautsaimniecības, agrārās,

# vides un reģionālās politikas komisijai

Par finansējumu autoceļiem

Ministru kabinets ir iepazinies ar Saeimas Tautsaimniecības, agrārās, vides un reģionālās politikas komisijas 2017. gada 21. jūlija vēstuli Nr. 142.9/8-25-12/17 (turpmāk – Komisijas vēstule), kurā Ministru kabinetam lūgts iesniegt savu redzējumu par Valsts autoceļu fonda kā speciālā budžeta atjaunošanu, paredzot finansējuma iezīmēšanu tā darbības nodrošināšanai.

Ministru kabinets 2017.gada \_\_.\_\_\_\_\_\_\_\_ vēstulē Nr. \_\_\_\_\_\_\_\_\_\_\_ informēja Saeimas Tautsaimniecības, agrārās, vides un reģionālās politikas komisiju (turpmāk – Komisija), ka, atbildot uz Komisijas vēstuli, iesniegs Komisijā informatīvo ziņojumu par iespējamību piesaistīt papildu finansējumu ceļu uzturēšanai, pārbūvei un atjaunošanai, kura sagatavošana, pamatojoties uz Ministru kabineta 2016. gada 20. decembra sēdes protokola (prot. Nr. 69 82.§) 8. punktu, uzdota Satiksmes ministrijai sadarbībā ar Finanšu ministriju.

Jautājums par finansējumu autoceļiem un Valsts autoceļu fonda kā speciālā budžeta atjaunošanu ir saistīts ne tikai ar valsts budžeta izstrādes procesu, bet arī ar autoceļu tīkla turpmāku attīstību un tā prioritāšu noteikšanu. Satiksmes ministrijai saskaņā ar Ministru kabineta 2016. gada 20. decembra sēdes protokola (prot. Nr. 69 82.§) 3. punktu dots uzdevums līdz 2017.gada 31.decembrim iesniegt Ministru kabinetā informatīvo ziņojumu par valstī esošo ceļu tīkla izvērtējumu, līdz ar to VAS “Latvijas Valsts ceļi” ir pasūtījusi atbilstoša pētījuma veikšanu. Ņemot vērā iepriekš minēto, Ministru kabinets plāno sniegt atbildi uz Komisijas vēstuli līdz 2017.gada 15.novembrim, kad būs zināmi pirmie pētījuma par valstī esošo ceļu tīkla izvērtējumu rezultāti.

Ministru prezidents M. Kučinskis

Iesniedzējs: satiksmes ministrs U. Augulis

Vīza: valsts sekretārs K. Ozoliņš

12.09.2017. 10:43

248

Dace Supe

Autosatiksmes departamenta

Autoceļu nodaļas juriskonsulte

67028253, dace.supe@sam.gov.lv